Turun ruotsalainen yhteiskoulu

Turun ruotsalainen yhteiskoulu eli Åbo Svenska Samskola, lempinimeltään Samsis, oli Turussa vuonna 1888 perustettu ruotsinkielinen yksityiskoulu sekä poika- että tyttöoppilaille. Koulu oli kahdeksanvuotinen oppilaitos, ja ensimmäiset ylioppilaat valmistuivat vuonna 1896. 1970-luvun peruskoulu-uudistuksessa koulu yhdistettiin Svenska Klassiska Lyceumin ja Åbo Svenska Flicklyceumin kanssa. Yhdistettyjen koulujen lukio-opetus erotettiin Katedralskolan i Åboon ja yläasteopetuksesta syntyi S:t Olofsskolan.

 Koulun rakennus 
Koulu muutti vuonna 1910 sitä varten rakennettuun taloon osoitteeseen Torninkatu 4. Jugendrakennus on valmistunut vuonna 1909 tai 1910. Turun ruotsalaista yhteiskoulua varten rakennetun talon on suunnitellut  Wivi Lönn, joka oli Suomen ensimmäinen naisarkkitehti, joka toimi itsenäisenä ammatinharjoittajana.

Nykyään rakennuksessa toimivat Puolalan koulun luokkien 7–9 kielten, musiikin, kuvataiteen ja käsityön opetus sekä Puolalanmäen lukion musiikinluokat, bänditilat sekä soitinvarasto opiskelijoiden soittimille.

 Kuvia koulurakennuksesta

 Lähteet 

Luokka:Entiset suomalaiset oppilaitokset
Luokka:Turun suojellut rakennukset
Luokka:Turun oppilaitokset
Luokka:VI kaupunginosa
Luokka:Suomen ruotsinkieliset oppilaitokset